**ЈАВНА УСТАНОВА БАЊА „ДВОРОВИ“ ДВОРОВИ**

**ПРОГРАМ РАДА И ФИНАНСИЈСКИ ПЛАН ЗА 2021.ГОДИНУ**



Бијељина, март 2021. године

***Садржај:***

***1.Уводне напомене............................................................................2***

***2.Нормативно правна активност и радни односи........................2***

***3.Материјално-техничка опремљеност и капитални издаци.....3***

***4.Програм рада...............................................................................5***

***4.1 Краткорочне мјере.............................................................5 4.2 Дугорочне мјере..................................................................6***

***5.План прихода и расхода.................................................................7***

***5.1 Опис ставки планираних прихода и расхода.....................9***

***5.2 Структура пословних прихода по радним и организационим јединицама...................................................9***

***6.Закључак.....................................................................................13***

***1. УВОДНЕ НАПОМЕНЕ***

ЈУ Бања „Дворови“, Дворови је марта 1994. године уписом у Судски регистар код Основног Суда у Бијељини по Рјешењу бр: Р:1-157/94 основана као Јавна Установа.

Током 2015. године извршено је усклађивање дјелатности у Судском регистру са важећим законским прописима те тренутно послујемо са:

* Матичним бројем 1235966
* Шифром дјелатности 5510- Хотели и остали смјештај, а 2017. године уписана и дјелатност 8622-специјалистичка медицинска пракса.
* ЈИБ 4400367410003
* ПИБ 400367410003

У току 2021. године Управа ЈУ Бање “Дворови” ће извршити све предвиђене активности, а које су утврђене Планом пословања, као и Планом инвестиционих улагања за 2021. годину, водећи првенствено рачуна о томе да се подигне квалитет наших услуга, те да се прилагодимо тржишним условима пословања у вријеме трајања пандемије корона вируса.

Програм рада за 2021. годину представља планску реализацију – остваривање регистроване дјелатности ЈУ Бање “Дворови” у једногодишњем периоду уз ангажовање свих материјално-техничких и кадровских капацитета са којима располаже.

***2.НОРМАТИВНО-ПРАВНА АКТИВНОСТ И РАДНИ ОДНОСИ***

План потребних кадрова за 2021 годину:

|  |  |  |  |  |  |
| --- | --- | --- | --- | --- | --- |
| Р.бр. | Квалификација | Постојећа  стручна спрема | План за 2021 по  потребној стр. Сп. | Разлика  вишак | Разлика  мањак |
| 1. | Проф.др. | 1 | 1 | - | - |
| 1. | ВСС –др. Спец | 1 | 1 | - | - |
| 2. | ВСС | 4 | 4 | - | - |
| 3. | ВШС | 6 | 7 | - | 1 |
| 4. | ССС | 14 | 15 | - | 1 |
| 5. | ВКВ | - | - | - | - |
| 6. | КВ | 11 | 12 | - | 1 |
| 7. | НК | 6 | 7 | - | 1 |
|  | УКУПНО: | 43 | 47 | - | 4 |

Како је у току измјена и допуна постојећег Правилник о унутрашњој организацији и систематизацији радних мјеста, истим ће се тачно дефинисати да ли има и колико вишка радника и да ли постоји потреба за пријемом нове радне снаге, а све у складу са постојећим обимом послова.

Упоредо са израдом нормативних аката, радити на побољшању радне дисциплине, и праћењу резултата рада сваког запосленог, те водити рачуна о заштити и побољшљњу животног стандарда радника, кроз редовну исплату плата, организовану исхрану, исплату путних трошкова, регреса за годишњи одмор и осталих накнада , као и колективно осигурање радника од несреће на послу.

Радницима омогућити стицање потребних лиценци за рад у складу са важећим прописима, те обезбедити одговарајућа стручна литература за све струке.

***3.МАТЕРИЈАЛНО-ТЕХНИЧКА ОПРЕМЉЕНОСТ И КАПИТАЛНИ ИЗДАЦИ***

Расположиви капацитети и њихова упосленост је основ за утврђивање Плана пословања и његовог остварења. Установа располаже са капацитетима који су изграђени на комплексу Установе у Карађорђевој бр.100 на површини од 63.970 м2

грађевинског земљишта.

Расположиви капацитети обухватају следеће:

* Хотел „Свети Стефан“ смјештајних капацитета око 100 лежаја, са физикалном салом, љекарским ординацијама, просторијама са балнео и физикалним терапијама, рестораном са 350 мјеста, а план је да у току 2021. године у функцију буде стављен и затворени терапеутски базен у склопу објекта, за шта је неопходно обезбедити 300.000,00 КМ додатних средстава, као разлику између предвиђених средстава по пројекту Дирекције за изградњу и развој града Бијељине и реално потребних средстава која су утврђена у поступцима јавних набавки, те самим извођењем радова,
* Комплекс отворених базена (олимпијски, омладински, термални и два дјечија) са шест објеката за додатне садржаје-продаја хране, пића, те спортским теренима,
* Ресторан „Извор“ који се због нерентабилног пословања издаје у закуп,
* Два тениска терена који се такође издају у закуп,
* Зграда тзв.“Старе бање“ у којој је смјештена Управа Установе,
* Пар мањих објеката као што су, благајна базена, лимена гаража,те уређен паркинг и значајан број стаза кроз парковске површине са четинарима.

Поред горе наведених капацитета гдје се одвија комплетна пословна активност Установа посједује и пољопривредно земљиште укупне површине од: 5.729м2 на коме је урађена бушотину „ДВ- 1“ те извршено бушење до дубине од 1.200 м која су показала да на наведеним локалитетима постоји термоминерална вода температуре преко 80 ᵒС и издашности 50 л у секунди.

На основу горе наведеног констатује се да Установа располаже са капацитетима који су у функцији остварења значајних прихода у складу са циљевима пословања.

У складу са важећим прописима о јавним набавкама роба, услуга и уступања радова, Установа ће у планском периоду вршити одређена улагања у објекте, опрему, као и набавку, потребних материјала, роба, резервних дијелова, услуга и сл.

*Управа Јавне Установе Бање „Дворови“ Дворови, ће у оквиру плана инвестиционих улагања за 2021. годину извршити сљедеће набавке*:

|  |  |  |
| --- | --- | --- |
| **РБ** | **ИНВЕСТИЦИЈЕ** | **ИЗНОС (КМ)** |
| 1. | Фасадни радови на хотелу „Свети Стефан“ | 100.000,00 |
| 2. | Радови на санацији кровне конструкције и покривача на хотелу | 70.000,00 |
| 3. | Грађевинских и други радови на санацији и адаптацији хотелских соба | 55.000,00 |
| 4. | Набавка грађевинских радова на сауни | 30.000,00 |
| 5. | Унутрашња столарија | 6.000,00 |
| 6. | Набавка и уградња керамике и плочица | 6.000,00 |
| 7. | Осавремењавање информатичке мреже | 6.000,00 |
| 8. | Израда пројекта за енергетску ефикасност | 6.000,00 |
| 9. | Медицинска опрема | 6.000,00 |
| 10. | Компјутери и компјутерска опрема | 5.000,00 |
| 11. | Теписи и итисони | 6.000,00 |
| 12. | Намјештај за хотелске собе | 6.000,00 |
| 13. | Мадраци за кревете | 3.000,00 |
| 14. | Мини барови | 3.000,00 |
| 15. | Телевизори и ТВ опрема | 3.000,00 |
| 16. | Клима уређаји | 6.000,00 |
| 17. | Канцеларијски намјештај | 6.000,00 |
| 18. | Лежаљке за затворени базен | 6.000,00 |
| 19. | Израда пројекта за опремање ентеријера | 6.000,00 |
|  | **УКУПНО:** | **335.000,00** |

По плану инвестиционих активности финансирање наведених набавки је следеће:

-текућа средства.......................................... 135.000,00 КМ

-донације и суфинансирање....................... 200.000,00 КМ.

***4.ПРОГРАМ РАДА***

Поред краткорочних мјера програмом рада за 2021. дефинисати и дугорочне мјере и започети активности на реализацији истих.

*4.1. КРАТКОРОЧНЕ МЈЕРЕ*

* У условима пословања у вријеме пандемије корона вируса обезбедити континуитет у пословању у смислу одржавања текуће ликвидности, очувања радних мјеста и редовног измирења личних примања, пореза и доприноса на исте, те осталих директних и индиректних пореза, као и обавеза према добављачима и свих осталих обавеза,
* обезбједити средства за завршетак затвореног базена, те окончати радове и ставити исти у функцију,
* наставити активности на повећању прихода кроз побољшање, унапређење и подизање нивоа квалитета свих услуга,
* рад Установе заснивати на економским принципима по којима ће оно бити самоодрживо и остварити профитабилно пословање на дужи рок,
* рационално и на објективан начин информисати јавност и пропагирати нове и боље садржаје и услуге које се пружају у Установи,
* обезбједити благовремену и уредну наплату потраживања од купаца и корисника услуга,
* усклађивати нормативна акта Установе,
* спроводити јавне набавке робе, услуга, и радова у складу са Законом о јавним набавкама,
* наставити рационално улагатиу изградњу и реконструкцију постојећих капацитета
* обезбедити функционисање и развој информационог система,
* вршити редовну контролу и мониторинг над реализацијом планираних инвестиционих улагања,
* предузимати потребне мјере за очување и заштиту животне средине, заштиту имовине Установе и стављање исте у функцију остваривања прихода,
* постизање позитивног финансијског резултата у билансу за 2021.годину као предуслов за ново дугорочно кредитно задужење са намјеном реализације комплектног Пројекта санације и реконструкције објеката ЈУ Бање „Дворови“ урађеног од стране Дирекције за изградњу и развој Града Бијељина,
* већа сарадња са Административном службом Града Бијељина по свим питањима значајним за рад Установе.

Овдје спадају и друге непобројане, а дјелотворне мјере које ће довести до даљег побољшања стања у Установи.

*4.2. ДУГОРОЧНЕ МЈЕРЕ*

Дугорочне мјере за развој Установе се прије свега односе на:

* поновно покретање иницијативе за промјену правне форме Установе, тако да се омогући инвестирање од стране Владе Републике Српске и потенцијалних заинтересованих улагача,
* значајно проширење земљишног комплекса на потезу између пута „Марковача“ и „ОКЕ“ и изградња истог, а на основу већ усвојеног пројектног задатка који је урадила Дирекција за изградњу и развој Града Бијељине,
* израда одређеног броја инвестиционих пројеката у 2021. години без којих је немогуће аплицирати за било каква донаторска средства, као што су пројекти за етапни завршетак тзв.друге фазе хотела „Свети Стефан“, чиме би се дефинисали износи потребних средстава за евентуално аплицирање код пословних банака и потенцијалних улагача,
* Израда квалитетних пројеката о оправданости улагања у геотермалне воде са циљем обезбеђена средства од Европске банке за обнову и развој, као и неповратна средства разних фондова који се баве проблемом животне средине и енергетске ефикасности.

1. ***ПЛАН ПРИХОДА И РАСХОДА У 2021. ГОДИНИ***

Саставни дио програма рада свакако је и и финансијски план за пословну 2021. годину, пошто је неопходно „опстати и остати“ на тржишту до реализације дугорочних развојних програма и планова.

План прихода и расхода за 2021. годину, урађен је на основу праћења резултата рада запослених као и на основу података о укупним приходима и расходима Установе у претходној години.

План прихода обухвата планиране приходе по основу услова и начина стицања истих у претходним годинама. Структура планираних прихода је стандардна, прилагођена дјелатности и могућностима.

Укупни расходи планирани за 2021. годину су резултат кретања истих у претходној години и они се у основи и структури понављају, а није планирано значајније повећање нити проширење истих.

Планирани расходи, односно трошкови пословања су приказани као издаци неопходни за остваривање планираних прихода. Установа рашчлањава трошкове, по врстама односно методу укупних трошкова. Метод је условљен дјелатношћу Установе.

Структура планираних прихода и расхода за 2021. годину, а који с пореде са остварењем у 2020. години, приказано је у наредном табеларном прегледу.

***Остварени и планирани приходи и расходи***

|  |  |  |  |  |  |  |
| --- | --- | --- | --- | --- | --- | --- |
| Р.бр. | Назив | План за | Остварено  2020. | План за 2021. | Индекс | |
| 2020. | 4/3 | 5/4 |
| 1. | 2. | 3. | 4. | 5. | 6. | 7. |
| **---** | **Приходи ред. дј.** | **1.773.230** | **1.403.148** | **1.340.000** | **79,12** | **95,49** |
| 1. | Прих.од продаје услуга | 1.158.230 | 781.689 | 915.000 | 67,48 | 117,05 |
| 2. | Прих.од продаје робе | 160.000 | 75.724 | 107.000 | 47,32 | 141,30 |
| 4. | Ост. посл. приходи | 455.000 | 545.735 | 318.000 | 119,94 | 58,27 |
| **---** | **Остали приходи** | **3.000** | **6.899** | **2.000** | **229,96** | **28,98** |
| **---** | **Финан. приходи** | **-----** | **12** | **------** | **-----** | **----** |
|  | Укупни приходи | 1.776.230 | 1.410.059 | 1.342.000 | 79,38 | 95,17 |
| **---** | **Пословни расходи** | **1.499.000** | **1.261.379** | **1.277.000** | **84,14** | **101,23** |
| 1. | Наб. вриј. прод.робе | 80.000 | 36.316 | 50.000 | 45,39 | 137,68 |
| 2. | Трош. материјала | 160.000 | 138.766 | 130.000 | 86,72 | 93,68 |
| 3. | Трош. зар. и накн. | 850.000 | 708.295 | 740.000 | 83,32 | 104,47 |
| 4. | Трошкови пр. услуга | 150.000 | 127.904 | 110.000 | 85,26 | 86,00 |
| 5. | Тр. аморт. и резерв. | 155.000 | 166.446 | 165.000 | 107,38 | 99,13 |
| 6. | Нематериј. трош. | 56.000 | 41.993 | 42.000 | 74,98 | 100,01 |
| 7. | Трош. пореза и доп. | 48.000 | 41.659 | 40.000 | 86,78 | 96,01 |
| **---** | **Остали расходи** | **12.000** | **23.670** | **2.000** | **197,25** | **8,44** |
| **---** | **Финансијски расх.** | **120.000** | **95.794** | **50.000** | **79,82** | **52,19** |
|  | Укупни расходи | 1.631.000 | 1.380.843 | 1.329.000 | 84,66 | 96,24 |
| **---** | **Бруто губитак** | **------** | **-------** | **----** | **-----** | **-----** |
| **---** | **Бруто добитак** | **145.230** | **29.216** | **13.000** | **20,11** | **44,49** |
| **---** | **Доби. дир. у капит.** | **26.000** | **26.813** | **6.000** | **103,12** | **22,37** |
| **---** | **Нето губитак** | **------** | **--------** | **-----** | **-----** | **-----** |
| **---** | **Нето добитак** | **171.230** | **56.029** | **19.000** | **32,72** | **33,91** |

*5.1. Опис ставнки планираних прихода и расхода*

Планирани приходи за 2021. годину номинално износе 1.342.000 КМ што је cca 5% мање у односу на о остварење истих у 2020. години, посматрано по структури, план је да се приходи од продаје услуга повећају cca 17,05%, од продаје робе 41,30%, док су остали пословни приходи планирани у износу од 318.000,00 КМ, што преставља смањење од cca 41,73%, из разлога што не очекујемо приливе из буџета на нивоу из 2020. године.

Планирани расходи за 2021. годину номинално износе 1.329.000 КМ, што је за cca 3,76% мање него у 2020. години.

У структури пословних расхода највеће повећање планирано је код трошкова набавне вриједности продате робе, ставка под редним бројем 1. пословних расхода и то за cca 37,68%, које је сразмјерно повећању прихода од продаје робе и учешћу набавне цијене у истим.

Трошкови материјала су планирани уз смањење од cca 6,32% из разлога што се не планира значајније повећање прихода од пружених услуга које би евентуално довело до повећања истих.

Трошкови амортизације такође су планирани на прошлогодишњем нивоу. План је да се нематеријални трошкови, те трошкови пореза и доприноса такође не повећавају.

Финансијски расходи по плану треба да буду мањи за cca 47,81%, јер биреализација започете конверзије пореских обавеза из ранијих година у власнички удио зауставила обрачун законских затезних камата које су теретила билансе Установе.

Разлика између планираних прихода и планираних расхода износи 13.000,00 КМ и уз увећање за добитак директно у капиталу од 6.000 КМ преставља планирану нето добит за 2021. годину у износу од 19.000,00 КМ.

*5.2. Структура пословних прихода по радним и организационим јединицама*

***Табела прихода по радним и организационим јединицама***

|  |  |  |  |  |  |  |
| --- | --- | --- | --- | --- | --- | --- |
| Р.бр. | ОПИС | План за 2020. | Остварено  2020. | План за 2021. | Инд.  4/3 | Инд.  5/4 |
| 1. | 2. | 3. | 4. | 5. | 6. | 7. |
| **1.** | **Приход од медицин. услуга** | **776.000** | **568.373** | **620.000** | **73,24** | **109,08** |
|  | -Приход од БОД | 600.000 | 435.691 | 500.000 | 72,61 | 114,76 |
|  | -Амбулантни прег. и терапије | 90.000 | 46.368 | 48.000 | 51,52 | **103,51** |
|  | -Партиц. и л. Учеш. Осиг. и БТ | 16.000 | 10.469 | 8.000 | 65,43 | **76,41** |
|  | -Специјал. Прегег. по Уговор. | 70.000 | 75.845 | 64.000 | 108,35 | **84,38** |
| **2.** | **Приход од базена** | **480.000** | **240.868** | **340.000** | **50,18** | **141,15** |
|  | -Продаја улазница | 271.000 | 131.182 | 200.000 | 48,40 | 152,45 |
|  | -Продаја пића и хране | 150.000 | 73.844 | 102.000 | 49,22 | 138,12 |
|  | -остали приходи | 59.000 | 35.842 | 38.000 | 60,74 | 106,02 |
| **3.** | **Приход рест. “Свети Стефан“** | **70.000** | **37.482** | **40.000** | **53,54** | **106,71** |
|  | -Продаја пића | 10.000 | 1.483 | 5.000 | 14,83 | 337,15 |
|  | -Продаја хране | 50.000 | 35.999 | 31.000 | 71,99 | 86,11 |
|  | -Изнајмљивање сале | 10.000 | ------- | 4.000 | ---- | ----- |
| **4.** | **Приход ресторана „Извор“** | **9.230** | **7.692** | **9.000** | **83,33** | **117,00** |
|  | -Продаја пића | ----- | ------ | ----- | ----- | ----- |
|  | -Продаја хране | ------ | ------- | ----- | ------ | ----- |
|  | -Закуп | 9.230 | 7.692 | 9.000 | 83,33 | 117,00 |
| **5.** | **Приход комерц. спавање** | **36.000** | **27.545** | **26.000** | **76,51** | **94,39** |
| **6.** | **Приход од ост.закупа** | **2.000** | **1.300** | **3.000** | **65,00** | **230,76** |
| **7.** | **Прих од дон. и рефундација** | **-----** | **1.009** | **2.000** | **-----** | **198,21** |
| **8.** | **Приход из буџета Града** | **400.000** | **518.879** | **300.000** | **129,71** | **57,81** |
|  | **ПОСЛОВНИ ПРИХОДИ** | **1.773.230** | **1.403.148** | **1.340.000** | **79,12** | 95,49 |
| **9.** | **Остали приходи** | **3.000** | **6.899** | **2.000** | **229,96** | **28,98** |
| **10.** | **Финансијски приходи** | **-----** | **12** | **-----** | **-----** | **-----** |
|  | **УКУПНИ ПРИХОДИ** | **1.776.230** | **1.410.059** | **1.342.000** | **79,38** | **95,17** |

Поредићи план за 2020. годину и његово остварење закључујемо да је план прихода у укупном збиру остварен око 80% али у структури имамо много веће смањење код скоро свих појединачни ставки пословних прихода, изузев прихода из Буџета Града гдје имамо повећање од 29,71%, које је знатно утицало на укупно остварење планираних прихода.

Имајући у виду чињеницу да је пословна 2020. година обиљежена појавом вируса корона (COVID 19), те проглашењем пандемије од стране Свјетске здравствене организације то се значајно одразило на пословање у нашој Установи и то на више начина:

- имали смо тотални прекид свих пословних активности у периоду: 15.03.-20.05.2020. године,

- смањење смјештајних капацитета због поштовања дистанце при смјештају у смислу један гост-једна соба,

-смањену укупну посјету због страха од евентуалне заразе,

-лоше временске прилике са доста кишних дана уз присуство страха од ширења заразе довеле су до тога да имамо cca 50% мање посјетилаца на базенима Установе и 224.000,00 КМ мање остварених прихода по том основу.

Све наведено су директни разлози смањења прихода из редовне пословне активности и недовољно остварених планских циљева, а крајњи резултат је значајно поправљен кроз помоћ Градске Управе и Владе Републике Српске.

***Како је објекат нашег хотела ,,Свети Стефан“ одлуком Градског штаба за ванредне ситуације од 03.11.2020. године због општедруштвеног интереса проглашен ковид болницом, уз чињеницу да још увијек није могуће одредити смјер, интензитет и дужину трајања пандемије и почетак редовних пословних активности, то је и израда реалног плана за наредну 2021. годину тешка и захтјевна. У ставци 8. Приходи из буџета Града смо пројектовали 300.000,00 КМ водећи се претпоставком да ће ковид болница трајати прва три мјесеца (јануар-март 2021.године). Уколико ковид болница буде дуже у нашој Установи, ти приходи би требали бити већи.***

Поучени искуством из 2020. године, када практично четири мјесеца нисмо имали редовне пословне активности, а највјероватније до априла 2021. године такође их неће бити, то смо опрезно планирали повећање прихода од пружених услуга на бази БОД од 14,76% у односу на претходну годину , и то уз претпоставку да Уговор са Фондом Здравственог осигурања РС за стационарну рехабилитацију износи 310.000 КМ, а очекивати је да и Уговор са Министрством рада и борачко – инвалидске заштите РС буде на износу од прошлогодишњих 50.000 КМ. Преосталих 90.000 КМ планираних прихода од БОД требало би остварити пружењем услуга рехабилитације физичким лицима као и по Уговорима са другим корисницима (Фонд Здравственог Осигурања Брчко Дистрикта, Фонд ПиО РС, Удружење пензионера Града Бијељине, Синдикалне организације, Привредних друштава из окружења).

Такође је планирано и повећање прихода од свих осталих медицинских услуга, и то

амбулантни прегледии терапије 3,51%, док смо за приходе од специјалистички прегледи љекара по Уговорима планирали смањење од cca 15% из разлога евентуалне спрјечености долазака гостујућих љекара из Србије.

Значајно планирано повећање прихода од базена за 41,15% засновано је на претпоставци да се неће поновити стање из 2020. године, те да ће се остварити бар на нивоу 2019. године када су исти износили: 344.013,00 КМ.

Пројектовани број улазница за 2021. годину приказан је у наредној табели:

|  |  |  |  |  |  |  |  |
| --- | --- | --- | --- | --- | --- | --- | --- |
| Рбр | О П И С | Остварено  2020.  број | План 2021. број | План  Цијена  КМ | План Реализовано  КМ | Обрач.  ПДВ | Приход  КМ |
| 1. | Улазнице за одрасле | 22.830 | 32.000 | 5,00 | 178.500 | 25.936 | 152.564 |
| 2. | Улазнице за  дјецу | 7.680 | 10.500 | 3,00 | 31.500 | 4.577 | 26.923 |
| 3. | Улазнице пос.15 час. | 3.928 | 6.000 | 4,00 | 24.000 | 3.487 | 20.513 |
|  | УКУПНО: | 34.438 | 47.000 |  | 234.000 | 34.000 | 200.000 |

Ово се сигурно може постићи уз уобичајене временске прилике, те смањењем броја бесплатних сезонских пропусница, наплатом кориштења базена клубовима, удружењима и слично, те бољом контролом самог уласка у комплекс базена.

Уз планирани број посјетилац за очекивати је, те се тако и планира да се оствари приход од продаје хране, пића, сладоледа, грицкалица и слично за 38,12% више у односу на претходну годину.

Ресторан у склопу хотела „Свети Стефан“ поред тога што пружа услуге исхране пацијената који се налазе на болесничком лијечењу остварује приход продајом хране и пића гостима хотела, као и при организацији разних прослава. Ресторан је остваривао значајан приход и од изнајмљивања сале за свадбе, пунољетства и слично, међутим 2020. године, због појаве пандемије и забране окупљања прихода по том основу уопште није било.

Ресторан „Извор“ одлуком Управног Одбора издат у закуп, а план је да тако буде и у 2021. години те је планирани приход исказан у износу потенцијалне закупнине, по важећој цијени.

Планом задати циљ туристичком сектору је остварење прихода од такозваног комерцијалног спавања на 26.000 КМ или cca 5,61% мање у односу на претходну годину када смо имали значајну посјету кориштењем ваучера Владе Републике Српске.

1. **ЗАКЉУЧАК**

И поред значајних позитивних промјена и нормализације у пословању у последњих пар година реализација иницијативе везане за промјену правне форме Јавне установе Бања „Дворови“ у други облик организовања, омогућило би потенцијално инвестирање у ову Установу.

Друга битна претпоставка за потенцијално инвестирање у ову Установу је укрупњавање посједа у околини бањског комплекса како би се једног дана идејно архитектонско-урбанистичко рјешење заокружило у цјелину и на тај начин омогућило инвестирање у проширење комплекса. Дирекција за изградњу и развој града Бијељине је урадила идејно архитектонско-урбанистичко рјешење гдје би износ од око 14.5 милиона КМ омогућио стварање модерног бањско-рекреативног комплекса који би био препознатљив у цијелој Републици Српској а и шире. Да би се та активност реализовала неопходно је створити предуслове у смислу проглашавања одређених парцела општим интересом те њихово припајање бањи, а то је и предвиђено архитектонско-урбанистичким рјешењем.

Нове и веће инвестиционе активности довеле би до стварања модерног бањско-рекреативног комплекса који би био препознатљив у цијелој Републици Српској, а у таквим условима ни финансијски ефекти не би изостали.

А прије свега за очекивати је да у првој половини пословне 2021. године буде заустављено ширење вируса корона, те да се вратимо нормалним условима привређивања, у супротном упитан је цијели програм и финансијски план.

Број: 01-84/2021

Датум: 09.04.2021.год.

Директор:

Милорад Зекић