**ИЗВЈЕШТАЈ О РАДУ**

СА ФИНАНСИЈСКИМ ИЗВЈЕШТАЈЕМ

**АГЕНЦИЈЕ ЗА РАЗВОЈ МАЛИХ И СРЕДЊИХ ПРЕДУЗЕЋА ЗА 2020. ГОДИНУ**

Бијељина, фебруар 2021.

|  |  |  |
| --- | --- | --- |
| **Садржај** |  |  |
| **1. Уводне информације** | | **3** |
| 1.1. | Основни подаци | 3 |
| 1.2. | Правни статус | 3 |
| 1.3. | Службени документи Агенције за развој МСП Града Бијељина | 5 |
| 1.4. | Стратешки документи за које се веже рад Агенције за развој |  |
|  | МСП Града Бијељина | 6 |
| 1.5. | Закони на којима се темељи рад Агенције за развој МСП |  |
|  | Града Бијељина | 6 |
| 1.6. | Дјелатност Агенције за развој МСП Града Бијељина | 6 |
| 1.7. | Организациона структура Агенције за развој МСП Града Бијељина | 8 |
|  | 1.7.1. Радна мјеста према Правилнику о унутр.организацији и |  |
|  | систематизацији радних мјеста Агенције са органиграмом | 9 |
|  |  |  |
|  |  |  |
|  |  |  |

|  |  |  |
| --- | --- | --- |
| **2. АКТИВНОСТИ АГЕНЦИЈЕ ЗА РАЗВОЈ МСП ГРАДА БИЈЕЉИНА** | | **10** |
| 2.1. | Сарадња са оснивачем на припреми и спровођење стратешких |  |
|  | Развојних програма | 10 |
| 2.2. | Корисници подстицаја за 2020. годину | 10 |
|  | 2.3. Јавни позива за подстицај развој самосталних предузетника који обављају услужну дјелатности број: 474/20 од 08.јул 2020. године | 11 |

2.4. Јавни позива за додјелу подстицајних средстава за развој самосталних

предузетника који обављају производну и услужну дјелатност на подручју

Града Бијељина за 2020. годину, број 509/20 од 23. јула 2020. године 12

* 1. Подстицај развоја новооснованих привредника „start up“/ Акцелератор

програм 20.000,00 КМ 12

|  |  |  |
| --- | --- | --- |
| **3. ЕФЕКТИ ЈП** | | 13 |
|  |  |  |

**4. Извјештај о реализованим препорукама ревизије** 13

**5.ФИНАНСИЈСКИ ПОДАЦИ**  14

**5.1**. Финансијски извјештај за 2020. годину 14

**6.Остале пословне активности у 2020.години** 15

7**. ЗАКЉУЧАК**  17

**1. УВОДНЕ ИНФОРМАЦИЈЕ**

Агенција за развој малих и средњих предузећа општине Бијељина основана је на основу Закона о подстицају развоја малих и средњих предузећа и покрива подручје Града Бијељина. Агенција је основана Одлуком Скупштине општине Бијељина број: 01.022-2/06 4.01.2006. године („Службени гласник општине Бијељина“, број 01/06), у циљу јачања подршке локалном привредном развоју. Рјешењем број: 080-0-REG-06-000115 од 03.04.2006. године уписана је у судски регистар код Основног суда у Бијељини са оснивачким улогом од 5.000 КМ. Агенција је са активним радом почела 2007. године.

* 1. **Основни подаци**

Облик правног лица: самостална организација

Назив: Агенција за развој малих и средњих предузећа Града Бијељина

Адреса: Меше Селимовића 22А, 76300 Бијељина

Web страница: [www.agencijamsp.com](http://www.agencijamsp.com)

e-mail адреса: [agencijamsp.bn@gmail.com](mailto:agencijamsp.bn@gmail.com)

Телефон: (387) 55 204 024

Директор: Татјана Благојевић (од 26.06.2019.)

**1.2. Правни статус**

На основу Обавјештења Републичког завода за статистику број 29004 од 18.1.2013. године, а на основу члана 13. и 14. Закона о класификацији дјелатности и Регистру пословних субјеката по дјелатностима у Републици Српској ( „Службени гласник РС“, број 74/10), основна дјелатност Агенције је :

* Регулисање и допринос успјешнијем пословању привреде - 84.13

Агенција је основана је са циљем пружања подршке грађанима који желе да покрену властити бизнис, те пружању подршке постојећим фирмама у даљем развоју, унапређењу квалитета пословања што је данас императив савременог тржишта.

Агенција у обављању регистроване дјелатности, усмјерава активности ка остваривању сљедећих циљева и задатака:

* обезбјеђује реализацију Програма подстицаја развоја малих и средњих предузећа Града Бијељина, као и реализацију осталих развојних планова и аката Града из области привреде,
* пружа стручне услуге за подстицање оснивања, пословања и развоја малих и средњих предузећа,
* обезбјеђује квалитетну сарадњу са привредницима и подстиче њихове иницијативе за развој и пословање привредних субјеката, њихово стабилно и успјешно пословање,
* успоставља координирану сарадњу органа Града, Владе Републике Српске, Републичке агенције за развој малих и средњих предузећа, пословних банака и других институција и самих предузетника међусобно и преко различитих облика интересног удруживања (коморе, удружења послодаваца и сл.),
* пружа услуге из различитих сегмената савјетовања у свакој од фаза развоја предузетништва, од предузетничке идеје до њене реализације,
* учествује у припреми стратегије развоја и усмјерава своје дјеловање према вишим нивоима власти, кроз покретање активности на измјени и доградњи прописа, те уклањању баријера за развој предузетнишва на локалном нивоу (поједностављење законских и административних процедура, стимулативне мјере, пореске олакшице), а све у циљу креирања инфраструктуре за економски развој и успостављање подржавајућих механизама за економски развој,
* идентификује, прикупља, припрема и израђује пројекте из свих области који ће омогућити средства за развој малих и средњих предузећа и приватног предузетништва,
* координира активности на плану обезбјеђења и кориштења средстава за финансирање програма, пројеката и других подухвата у области предузетништва,
* даје подршку повећању запошљавања, преквалификацији и доквалификацији радника,
* врши промоцију предузетнишва кроз израду промотивног материјала и учешћа на сајмовима и изложбама,
* пружа подршку женском, омладинском, руралном предузетништву и другим видовима социјалног предузетништва,
* сарађује са међународним организацијама и институцијама на размјени искустава, знања и нових метода у области мале привреде и предузетништва,
* координира активности на уређењу локација за повољну изградњу објеката мале привреде за производно-услужне намјене, са стимулативним мјерама пореске и кредитне политике,
* успоставља централни регистар, односно јединствену електонску базу података о постојећим ппривредним субјектима на подручју Града Бијељине, као и информациони систем статистичких података и информација од значаја за развој привредних субјеката,
* испитује кретања на домаћем и страном тржишту,
* припрема и прати реализацију Програма рада Агенције, укључујући и финансијске планове,
* прати, анализира и извјештава Скупштину Града Бијељина о резултатима подстицајних мјера,
* обавља и друге послове и задатке у вези подстицања привредног развоја у складу са Законом, Статутом или Захтјевом Оснивача.

Органи Агенције су: Управни одбор и директор Агенције. Управни одбор чини предсједник и два члана. Директор руководи, представља и заступа Агенцију и одговоран је законитост њеног рада. Именовање и разрјешавање органа Агенције врши Скупштина Града Бијељина.

**1.3. Службени документи Агенције за развој малих и средњих предузећа Града Бијељина**

* Статут Агенције за развој малих и средњих предузећа Града Бијељина („Сл.гласник.Града Бијељина , број:4/17)
* Правилник о вођењу евиденције о присуству запослених („Службени гласник Града Бијељина, број: 7/17),
* Правилник о систему ФУК-а бр.891/19 од 01.11.2019. („Службени гласник Града Бијељина, број: 21/19),
* Правилник о унутрашњој организацији и систематизацији радних мјеста („Службени гласник Града Бијељина“, број: 56/20),
* Правилник о праћењу реализације оквирних споразума, уговора и фактура,

( „Службени гласник Града Бијељина“, број: 13/17),

* Правилник о поступку директног споразума („Службени гласник Града Бијељина“, број: 13/17),
* Кодекс пословног понашања
* Правилник о раду („Службени гласник Града Бијељина, број: 16/19,1/20),
* Регистар ризика број:32/21

Ради постизања услова за успјешно извршење буџета Града Бијељина и извршење планираних активности у 2019. години, на приједлог директорице, верификацијом Управног одбора Агенције за развој малих и средњих предузећа Града Бијељина, а по претходној сагласности Градоначелника Града Бијељина, извршено је доношење Правилника о измјенама и допунама правилника о унутрашњој организацији исистематизацији радних мјеста у Агенцији за развој малих и средњих предузећа Града Бијељина број:934/20 од 15.12.2020.године, којим је извршена систематизација радног мјеста „ самостални стручни сарадник за развој пројеката-координатор за припрему пројеката“. Такође је донијет Регистар ризика број: 32/21 од 12.01.2021. године. Који је верификован од стране УО агенције, Одлуком број 38/21 од 15.01.2021. године.

**1.4. Стратешки документи за које се веже рад Агенције за развој МСП Града Бијељина**

* Стратегија развоја Града Бијељина 2014-2023
* Стратегија развоја МСП Републике Српске 2016-2020

**1.5. Закони на којима се темељи рад Агенције за развој МСП Града Бијељина**

* Закон о развоју малих и средњих предузећа ( „Службени гласник Републике Српске бр.50/13 и 84/19 )
* Закон о занатаско – предузетничкој дјелатности Сл.гл.117/11
* Закон о привредним друштвима број: 01- 1882/08
* Закон о раду број: 02/1-021-1715/15 са измјенама и допунама
* Закон о систему интерних финансијских контрола у јавном сектору Републике Српске број: 02/1-021-1173/16
* Закон о јавним набавкама Босне и Херцеговине („Службени гласник БиХ“ број: 39/14)

**1.6. Дјелатност Агенције за развој МСП Града Бијељина**

Агенција у обављању регистроване дјелатности, усмјерава активности на остваривању сљедећих циљева и задатака:

* обезбјеђује реализацију Програма подстицаја развоја малих и средњих предузећа Града Бијељина, као и реализацију осталих развојних планова и аката Града из области привреде.
* -пружа стручне услуге за подстицање оснивања, пословања и развоја малих и средњих предузећа,
* обезбјеђује квалитетну сарадњу са привредницима и подстиче њихове иницијативе за развој и пословање привредних субјеката, њихово стабилно и успјешно пословање,
* успоставља координирану сарадњу органа Града, Владе Републике Српске, Републичке агенције за развој малих и средњих предузећа, пословних банака и других институција и самих предузетника међусобно и преко различитих облика интересног удруживања ( коморе, удружења послодаваца и сл.),
* пружа услуге из различитих сегмената савјетовања у свакој фази развоја предузетништва, од предузетничке идеје до њене реализације,
* учествује у припреми стратегије развоја и усмјерава своје дјеловање према вишим нивоима власти, кроз покретање активности на измјени и доградњи прописа, те уклањању баријера за развој предузетништва на локалном нивоу ( поједностављење законских и административних процедура, стимулативне мјере, пореске олакшице), а све у циљу креирања инфраструктуре за економски развој и успостављање подржавајућих механизама за економски развој,
* идентификује, прикупља, припрема и израђује пројекте из свих области који ће омогућити средства за развој малих и средњих предузећа и приватног предузетништва,
* координира активности на плану обезбјеђења и кориштења средстава за финансирање програма, пројеката и других подухвата у области предузетништва,
* даје подршку повећању запошљавања, преквалификацији и доквалификацији радника,
* врши промоцију предузетништва кроз израду промотивног материјала и учешћа на сајмовима и изложбама
* пружа подршку женском, омладинском, руралном предузетништву и другим видовима социјалног предузетништва,
* сарађује са међународним организацијама и институцијама на размјени искустава, знања и нових метода у области мале привреде и предузетништва,
* координира активности на уређењу локација за повољну изградњу објеката мале привреде за производно-услужне намјене, са стимулативним мјерама пореске и кредитне политике,
* успоставља централни регистар, односно јединствену електронску базу података о постојећим привредним субјектима на подручју Града Бијељина, као и информациони систем статистичких података и информација од значаја за развој привредних субјеката,
* испитује кретања на домаћем и страном тржишту,
* припрема и прати реализацију Програма рада Агенције, укључујући и финансијске планове,
* прати, анализира и извјештава Скупштину Града Бијељина о резултатима подстицајних мјера,
  + обавља и друге послове и задатке у вези подстицања привредног развоја у складу са Законом о малим и средњим предузећима, Статутом или захтјевом Оснивача.

**1.7. Организациона структура Агенције за развој МСП Града Бијељина**

У Агенцији за развој малих и средњих предузећа Града Бијељина биле су запослене четири особе до 10.07.2020. године, на неодређено вријеме, на пуно радно вријеме:

* самостални стручни сарадник за административне и финансијске послове
* самостални стручни сарадник за управљање пројектима и предузетничком инфраструктуром
* самостални стручни сарадник за правне послове
* директор

Двије особе су примљене у радни однос 25.06.2019. године, непосреднона дан разрјешења претходног директора и то један на неодређено и један на одређено радно вријеме, пуно радно вријеме ***самостални стручни сарадник за правне послове*** *Јована Миловановић*и на одређено радно вријеме до 31.12.2019. године Славица Перић чије радно мјесто не постоји у систематизацији, па тако радно мјесто није описано у Уговору у раду.

С обзиром да је Славица Перић била у радном односу са несистематизованим описом радног мјеста у Правилнику о унутрашњој организацији и систематизацији, 18 мјесеци са продужавањем Уговора о раду сваких мјесец дана пуних 18 мјесеци и бруто платом у мјесечном износу од 1879,68 конвертибилних марака, чиме је знатно оштећен буџет Града Бијељина и прекршена изјава претходног директора о фискалној одговорности, као и непоштовање процедуре добијања сагласности Скупштине и Оснивача за запошљавање два радника у Агенцију. Буџет је такође оштећен запошљавањем самосталног стручног сарадника за правне послове на неодређено вријеме, чија је бруто мјесечна плата такође 1879,68 конвертибилних марака, и за чију исплату нису предвиђена средства буџетом за 2019.годину као ни за 2020.годину, а није ни одобрен ребаланс за исплату плата. С тим у вези, директор је послао приједлог , Оснивачу, за давање сагласности на нови Правлиник о унутрашњој организацији и систематизацији радних мјеста у Агенцији за развој малих и средњих предузећа Града Бијељина, за шта је добијена писмена сагласност Оснивача и исти Правилник је верификован од стране Управног одбора Агенције и дат на објављивање у Службени гласник Града Бијељина, закључно са 27.12.2019.године.

Радници,Славици Перић, је уручено Рјешење о отказу уговора о раду, 12.07.2019. године, те је иста покренула судски спор против Агенције, код Основног суда у Бијељини. Прво рочиште је било 21.01.2020. године, гдје је одлучено, на захтјев директора Агенције Татјане Благојевић, да се ангажује судски вјештак економске струке, који ће указати на све релевантне чињенице са доказима, о непостојању финансијских средстава за исплату бруто плата за одржавање радног мјеста, које је ионако несистематизовано према Правилнику о унутрашњој систематизацији и организацији радних мјеста Агенције за развој малих и средњих предузећа Града Бијељина. Такође, претходни директор Славиша Јовановић, је покренуо судски спор код Основног суда у Бијељини,са захтјевом за повратак на мјесто директора Агенције. У међувремену се чека Одлука Основоног суда у Бијељини.

Јована Миловановић јеотказан уговор о раду 12.07.2019. године, те је враћена на посао покретањем судског спора 03.10.2019.године и тужба је повучена. Јована у 2019-ој родини има укупно 13 радних дана а у 2020. години до јуна није била ниједан дан на послу, тј.била на боловању. При измјени Правилника о унутрашњој организацији и систематизацији радних мјеста 29.11.2019. године, мјесто стручног сарадника за правне послове је укинуто, јер Агенција у свом раду од оснивања није имала потребу за дипломираним правником и дјелатност Агенције је таква да правик није потребан за ефикасност рада Агенције, те да је пријем оваквог радника непотребан. Због тога је новом систематизацијом број 934/20 од 15.12.2020.године систематизовано радно мјесто самосталног стручног сарадника за развој пројеката-координатор за припрему пројеката, дипломикрани економиста, јер је у својој дјелатности којом се бави задњих годину дана Агенција учествовала на више пројеката што регионалних , што међународних, те је потреба за сарадником за писање пројеката пријеко потребна.

Јована Миловановић, је поново покренула судски спор против Агенције, главно рочиште је било 15.02.2021. године, на коме је саслушан правни заступник Агенције/директор, а сљедећа расправа је 16.03.2021. године.

**1.7.1.Радна мјеста према унутрашњој организацији и систематизацији радних мјеста Агенције за развој малих и средњих предузећа Града Бијељина**

Према претходној систематизацији, Агенција тренутно броји четворо запослених, и то:

* на радном мјесту самосталног стручног сарадника за административно финансијске послове налази се Цица Радишић Мићић, дипломирани економиста-Магистар,
* на радном мјесту самосталног стручног сарадника развој предузетништва налази се Јованка Ђурђевић, дипломирани економиста,
* на радном мјесту стручног сарадника за развој пројеката-координатор за припрему пројеката, дипломирани економиста – упражњено радно мјесто
* на мјесту директора налази се Татјана Благојевић, дипломирани економиста.

Организациона структура Агенције за развој малих и средњих предузећа Града Бијељина према новој организационој шеми изгледа овако:

*Сл.1 – Органиграм Агенције за развој малих и средњих предузећа Града Бијељина*

|  |  |
| --- | --- |
| **2. АКТИВНОСТИ АГЕНЦИЈЕ ЗА РАЗВОЈ МСП ГРАДА БИЈЕЉИНА** | |
| 2.1. | Сарадња са оснивачем на припреми и спровођење стратешких |
|  | Развојних програма |

Агенција према свом Статуту и актом о оснивању припада буџету Града Бијељина као организациона јединица, те нема свој властити рачун, а у складу са Програмом рада Агенције, Скупштина Града сваке године својим буџетом планира и издваја бесповратна средства намјењена за грантове Агенцији, који служе као подстицај за развој предузетништва на подручју Града Бијељина.

Према Стратегији развоја Града Бијељина 2014-2023 Агенција планира своје активности и Програм рада, те је тако у 2020.години из укупно 80.000,00 КМ издвојених средстава из буџета Града Бијељина, Агенција распоредила кроз три подстицајне линије:

* **Подстицај развоја самост. предузетника који обављају услужну дјелатност 30.000,00 КМ**
* **Подстицај развоја самост. предузетника који обављају услужну и производну дјелатност 30.000,00 КМ**
* **Подстицај развоја новооснованих привредника „start up“ 20.000,00 КМ**

Полазећи од законских поставки, Програма рада са финансијским планом за 2020. годину Агенције за развој малих и средњих предузећа Града Бијељина (у даљем тексту Агенције), Закона о развоју малих и средњих предузећа („Службени гласник Републике Српске бр. 50/13 и 84/19), оснивачка акта Агенције, Стратегије развоја Града Бијељина 2014-2023 и Стратегија развоја малих и средњих предузећа Републике Српске за период 2016-2020 године, и нацрта Стратегија развоја малих и средњих предузећа Републике Српске за период 2021-2027, a у чијем доношењу учествовао директор Агенције за развој МСП Града Бијељина ( као члан радног тијела именован од стране Министарства привреде и предузетништва) а имајући на уму стање у овој области предложена је ВИЗИЈА РАЗВОЈА у области МСП , а то је да ће Град Бијељина постати средина развојних активности малих и средњих предузећа(МСП) и предузетништва. Пословне иницијативе ће се охрабривати и подстицати разноврсним мјерама чиме ће се осигурати разноврсност производне структуре, брзо прихватање нових вјештина и бржу реализацију добрих идеја за нове послове.

У односу на садашње стање број МСП ће се до 2023 године повећати за 5% а број запослених ће се у МСП повећати за 3%. То ће се позитивно одразити на повећање укупног прихода, укупног броја запослених, повећање извоза и побољшање животног стандарда већег броја грађана нашег Града.

2.2. **Корисници подстицаја за 2020 годину**

2.3. **Јавни позива за подстицај развој самосталних предузетника који обављају услужну дјелатности број: 474/20 од 08.јул 2020. године**

На Јавни позив за подстицај развоја самосталних предузетника који обављају услужну дјелатност на подручју Града Бијељина број:427/20 од 08.07.2020.године, пристигло је укупно 24 пријаве. Од укупног броја пријава, 21 пријава је предата у просторије Агенције а 3 пријаве су пристигле путем поште на п.ф.187 Агенције. Све пријаве су уредно запечаћене и благовремене.

Основ за прегледање и оцјену пристиглих пријава је Правилник о начину и условима додјеле подстицајних средстава („Службени гласник ГБН“, број 34/20) и Јавни позив за подстицај развоја самосталних предузетника који обављају услужну дјелатност на подручју Града Бијељина број:427/20 од 08.07.2020.године.

**Подстицај развоја самост. предузетника који обављају услужну дјелатност 30.000,00 КМ**

1. **ЗФР „БОБА**“, 19 БОДОВА
2. **ЗФР“ЗОРАНА** 22 БОДА
3. **ЗФР“МИЛАН** 19 БОДОВА
4. **АГЕНЦИЈА“CODEX CiS**“, 13 БОДОВА
5. **ЗР“PIXEL** 25 БОДОВА
6. **ЗФР“ДОМИНИОН**“, 20 БОДОВА
7. **ЗФР“TOP HAIR**“, 15 БОДОВА
8. **ВА“НОВА ВЕТ**“, 24 БОДА
9. **АГЕНЦИЈА“МЕДИТЕРАН**“, 10 БОДОВА
10. **ЗР “MEDEX**“, 31 БОД
11. **РАЧ. СТУДИО “ОЛИМП ПРОМ**“, 19 БОДОВА
12. **ЗР “MISS KIARA STUDIO**“, 15 БОДОВА
13. **ЗР “NOVA MEDIA**“, 17 БОДОВА
14. **АГЕНЦИЈА “МИХБОРН**“, 16 БОДОВА
15. **ЗР ПЕКОТЕКА “BAQUETTE**“, 16 БОДОВА
16. **ЗР “STARS M**“, 19 БОДОВА

УКУПНО**: 300 БОДОВА = 30.000,00 КМ**

НАПОМЕНА: Вриједност једног бода износи 100 КМ

* 1. **Јавни позива за додјелу подстицајних средстава за развој самосталних предузетника који обављају производну и услужну дјелатност на подручју Града Бијељина за 2020. годину, број 509/20 од 23. јула 2020. године**

**Подстицај развоја самост. предузетника који обављају услужну и производну дјелатност 30.000,00 КМ**

1. **ЗР „ПРЕШО“, УКУПНО 19 БОДОВА**
2. **ЗР “МГ МОНТ“, УКУПНО 18 БОДОВА**
3. **КОЗМЕТИЧКИ САЛОН “НЕВЕНА“ УКУПНО 19 БОДОВА**
4. **ЗР“X STYLE“, УКУПНО 15 БОДОВА**
5. **ЗР“АГРО ГАС“, УКУПНО 32 БОДА**
6. **ЗР“ПЕЂА“, УКУПНО 23 БОДА**
7. **ЗР“LADY S“, УКУПНО 21 БОД**
8. **8.ЗР“ ЕВЕНТУС“ УКУПНО 18 БОДОВА**
9. **9.ЗР“ D.R. CITY УКУПНО 21 БОДОВА**
10. **10.ЗР “TOP HOME“, УКУПНО 20 БОДОВА**
11. **11.ЗР “МАК“ УКУПНО 16 БОДОВА**
12. **12.ЗР “MИЛЕ БАРОК“, УКУПНО 24 БОДА**
13. **13.ЗР “ELEKTRO MILANOVIĆ“, УКУПНО 24 БОДА**
14. **14.ЗР“MB VISION“ УКУПНО 21 БОД**

**УКУПНО 291 БОД=29 100,00 КМ**

НАПОМЕНА: Вриједност једног бода износи 100 КМ

* 1. **Подстицај развоја новооснованих привредника „start up“/ Акцелератор програм 20.000,00 КМ**

Фонд награда је био из придружених новчаних средстава Агенције за развој МСП Града Бијељина (20.000 КМ) и Општине Угљевик (10.000 КМ**).** Укупно је награђено 10 пословних идеја и то следећим редослиједом:

1. Награда 5.000 КМ – Маја Мршић Бијељина
2. Награда 4.000 КМ – Жико Лазић Бијељина
3. Награда 3.500 КМ – Младен Стојановић Бијељина
4. Награда 3.500 КМ – Мара Симић Угљевик
5. Награда 3.000 КМ – Ђука Симић Бијељина
6. Награда 3.000 КМ – Цвијетин Јовичић Угљевик
7. Нагрфада 2.500 КМ – Данијела Нинић Угљевик
8. Награда 2.500 КМ –Саво Гордић Бијељина
9. Награда 1.000 КМ – Пеђа Видаковић Бијељина
10. Награда 1.000 КМ- Раде Митровић Бијељина

Резултати мјера и активности које су спроведене у 2020.години а које су планиране Програмом рада за 2020.годину –приказане табеларно:

|  |  |  |  |  |  |
| --- | --- | --- | --- | --- | --- |
| **Р.бр.** | **Назив ЈП** | **Ук.пријава** | **Додјељени подстицаји** | **Планирано**  **Програмом** | **Ук.средстава** |
| 1. | Подстицај развоја самост. предузетника који обављају услужну дјелатност | 21 | 16 | 10 | 30.000 КМ |
| 2. | Подстицај развоја самост. предузетника који обављају услужну и производну дјелатност | 17 | 14 | 5 | 29.100 КМ |
| 3. | Подстицај развоја новооснованих предузетника „старт ап“ | 14 | 10 | 7 | 20.000 КМ |
|  | **УКУПНО:** | **52** | **40** | **22** | * 1. **КМ** |

1. **Ефекти ЈП:**

Остварени укупни резултати у односу на планиране резултате за 2020. годину што се тиче подстицајних линија Агенције су сљедећи:

-Остварени број запослених у односу на планирани број нових радника у 2020. години износи 6,2% у односу на планирани број у 2020.години

-остварени број подржаних предузећа у односу на планиран број у 2020. години износи 5,5%.

Дакле укупан број новооснованих предузећа у 2020.години је 17, а у 2019. години је било 10, новозапослених је 16, а у 2019 је било 15 радника, кроз сва три јавна позива, и то појединачно како слиједи:

* Према мјери подстицаја **развоја услуга** на подручју Града Бијељина планирано је 10 подржаних предузетника и запошљавање 5 нових радника, остварено је 16 подржаних привредница за запошљавање 6 нових радника;
* Према мјери подстицаја **развоја производње и услуга**  на подручју Града Бијељина планирано је 7 подржаних предузетника и очување 10 радних мјеста, остварено је 14 подржаних , 5 новооснованих предузетника и очување 14 радних мјеста.
* Према мјери подстицаја **развоја новооснованих предузетника** на подручју Града Бијељина, планирано је 5 подржаних и запошљавање 5 нових радника, остварено је 10 подржаних и запошљавање 10 радника.

1. . **Извјештај о реализованим препорукама интерне ревизије**

Ванредна ревизија пословања Агенције за развој малих и средњих предузећа Града Бијељина за 2019. годину вршена је у периоду од 15.07.-01.08.2019 године. Извјештајем интерне ревизије о редовном пословању Агенције број 02/18-014-2-17-В.1./19 од 01.08.2019 дефинисан је Акциони план за реализацију наведених препорука са роковима извршења и достваљање извјештаја о степену реализованих препорука најкасније до 01.12.2019. год.

Извршење препорука са стањем на дан 12.08.2020. године је сљедеће, од укупно 14 дефинисаних препорука:

* 14 препорука је реализовано у потпуности,
* 0 препорука није реализована
* 0 препоруке су дјелимично реализоване.

Табела 1. Степен реализације препорука

|  |  |  |
| --- | --- | --- |
| *Статус препорука* | *Број препорука* | *План Активности*  *тачка препорука* |
| Реализоване | 14 | 1,2; 1,3; 1,4; 1,5; 1,6; 1,7; 2, 3, 4, 5, 1.1, 1.8 ,6 и 7 |
| Нереализоване | 0 |  |
| Дјелимично реализоване | 0 |  |
| **УКУПНО:** | **14** |  |

**5.ФИНАНСИЈСКИ ПОДАЦИ**

**5.1. Финансијски извјештај за 2020. годину**

У оквиру извршења буџета за 2020. годину Агенције на појединим позицијама видљива су одређена одступања од утврђене динамике буџетске потрошње. Одступања су уследила због неравномјерне утврђене динамике буџета те су обавезе преношене у наредни квартал. Такође су на одређеним позицијама вршене реалокације и повлачење средстава.

**Табела 1**. Финансијски извјештај за период 01.01.-31.12.2020. године.

|  |  |  |  |  |
| --- | --- | --- | --- | --- |
| конто | Износ прорачуна | Реалокација | Утрошена средства | Расположиво |
| квартал |  |  |  |  |
| 411 100  Бруто плате | 110.000 | 92.534,00 | 92.533,13 | 0,87 |
| 411 200  Бруто накнаде | 19.725 | 14.825,00 | 12.678,17 | 2.146,83 |
| 411 300  Расходи за накнаду плата за вријеме привремене неспособности за рад које се не рефундирају | 490,00 | 490,00 | 0,00 | 490,00 |
| 412 200  Расходи по основу комуналних и комуникационих услуга | 1.785,00 | 2.915,00 | 2.332,11 | 582,89 |
| 412 300  Расходи по основу трошкова материјала | 1.470,00 | 1.470,00 | 1.288,40 | 181,60 |
| 412 600  Расходи за трошкове смјештаја и путовања | 4.200,00 | 3.908,00 | 2.103,50 | 1.804,50 |
| 412 700  Расходи за стручне услуге | 5.440,00 | 6.140,00 | 5.967,60 | 172,40 |
| 412 900  Расходи за Управни одбор | 11.941 | 11.941,00 | 11.904,48 | 36,52 |
| 412 900  Расходи за уговорене услуге | 3.770,00 | 4.070,00 | 3.861,30 | 208,70 |
| 415 200  Грантови у земљи | 80.000 | 78.300,00 | 78.100 | 200,00 |
| 419 100  Расходи по судским рјешењима | 100,00 | 392,00 | 292,00 | 100,00 |
| 511 300  Издаци за набавку опреме | 850,00 | 850,00 | 0,00 | 850,00 |
| 511 700  Издаци за нематеријалну имовину | 0,00 | 0,00 | 0 | 0 |
| 631100  Издаци за ПДВ | 1.532,00 | 1532,00 | 1.531,20 | 0,80 |
| 638100  Издаци за накнаду плате по основу боловања која се рефундира | 530,00 | 5950,00 | 0,00 | 5.950,00 |
| УКУПНО | **240.913,00** | **225.317,00** | **212.591,89** | **12.725,11** |

Буџетом Града за 2020 годину Агенцији је одобрено 240.913 КМ, од чега је 80.000 КМ намјењено за подстицај привредног развоја а преостали износ за финансирање рада Агенције. Ребалансом Буџета за 2020. годину извршене су одређене реалокације средстава и уврштен је нови конто 411 300-расходи за накнаду плате по основу боловања, 638100 –Издаци за накнаду плате за вријеме боловања које се рефундирају за потребе исплате плата за једног радника које се налази на боловању од октобра 2019. године. С обзиром да није усвојен Ребаланс 2 буџета извршене су одређене реалокације средстава како би измирили обавезе које су створене током 2020. године

Вриједност укупних расхода Агенције у 2020. години износи 212.591.89 КМ. Текући расходи обухватају расходе за лична примања (бруто плате и накнаде за запослене) у износу 105.211,30 КМ. Од наведеног износа 92.533,13 односи се на расходе за лична бруто плате а 12.678,17 односи се на бруто накнаде и расходе по основу дневница за службена путовања. Издаци за накнаду плата за вријеме привремене спријечености за рад износе 5.418,80 и односи се на накнаду плате за једног радника за вријеме привремене спријечености за рад за период 01.10.2019.-30.06.2020. године нису наплаћени од Фонда здравственог осигурања РС.

Расходи за дневнице за службена путовања у земљи и иностранству који се налазе на конту 411 200 износе 328,00 КМ. Расходи по основу коришћења роба и услуга (комуникационе услуге, набавка канцеларијског материјала, уговорене услуге и др.) у износу од 15.552.91 КМ и расходи за накнаду члановима Управног одбора у износу од 11.904,48 КМ. У расходе се убрајају и грантови у земљи који износе 78.100,00 КМ. Издаци за набаку опреме у износу од 850,00 КМ нису утрошени, док издаци за плаћање ПДВ-а на закуп износе 1531,20 КМ, те расходи по основу судских рјешења у износу од 292,00 КМ.

**Напомена:** Одјељење за финансије је расположиви износ са буџета плате и наканде Агенције, преусмјерило према другим буџетским корисницима, нисмо упознати који је износ реалоциран са наших ставки, али према нашем прорачуну ради се од cca.15.598 KM.

1. **Остале пословне активности у 2020.години:**

Агенција је учествовала на изради елабората за ИПА пројекат прекограничне сарадње са Срб/БиХ (Бања Лука-Бијељина- Ужице) који би требало да се имплементира у 2021.години. Вриједност пројекта је cca.50.000 EUR. Пројекат се тиче увођења нових програма образовања у средњу техничку школу „Михало Пупин“ и улагање у опрему. Чека се одобрење пројекта од стране страног инвеститора и Министарства финансија Републике Србије.

Агенција је спровела у сарадњи са РАРС-ом и Општином Угљевик,двоипомјесечну обуку свих заинтересованих полазника, кроз Акцелератор програм, са фондом награда 20.000 Агенција (кроз грант) и 10.000 Општина Угљевик. С обзиром да Општина Угљевик није испоштовала споразум о сарадњи и није уплатила средства, РАРС је од Владе РС потраживао средства у износу од 10.000 КМ , како би смо исплатили фонд награда учесницима. Општина Угљевик је тужена, чека се пресуда. Сви добитници награда су исплаћени.

Акцелатор програм подразумјева обуку за покретање малих бизниса за нерегистроване полазнике који имају идеју за бизнис и регистроване привреднике из „страт ап“ групе (регистрованих у задњих 18 мјесеци). У току два и по мјесеца, полазници су обучени за све врсте предузетништва, што се показало јако успјешним, јер од 10 награђених , чак њих се одлучило за регистрацију и покретање сопственог бизниса. Од укупног фонда награда седам (7) награђених је из Бијељине а три (3) је из Угљевика. Акцелератор програм ће бити уврштен у редовне активности Агенције у наредом периоду, као подршка новооснованим предузетницима.

Директор Агенције је учествовао у пројекту РАРС-а под називом „Инвестирајте у РС“, гдје је направљена база локација , конкретно Града Бијељина, са свим информацијама везаним за типове земљишта, локације, инфраструктуру, типове власништва, објектима и приказима парцела, како би потенцијални инвеститори или добављачи имали све информације на једном мјесту. Конкретан значај овог пројекта јесте, давање информација потенцијалним страним и домаћим инвеститорима, јер смо у протеклом периоду имали доста упита на ову тему, углавном страних инвеститора.База података се налази на сајту РАРС на следећем линку:

<http://baze.rars-msp.org/lokacije-cirilica/>

Такође, у име Агенције, директор, је члан радне групе испред Министарства Привреде и предузетништва Владе РС, у изради: „Стратегије развоја малих и средњих предузећа у Републици Српској за период 2021-2027.година“ гдје смо својим активним учешћем, анализама и доставњеним подацима учествовали у изради горе напоменуте стратегије, која ће ускоро ићи на усвајање од стране Владе РС.

РАРС је такође организовао Фокус групу, у оквиру пројекта „Прихватање неуспјеха да би се олакшало пружање „друге шансе“ предузетницима у Дунавској регији“ - *DanubeChance2.0*., гјде је директор Агенције активни учесник и један од доносилаца одлука у оквиру овог пројекта а Агенција један од партнера пројекта. Наиме, овај пројекат је од стратешког значаја за израду горе напоменуте Стратегије развоја малих и средњих предузећа у Републици Српској за период 2021-2027.година

У новембру прошле године, смо у сарадњи са Министарством привреде и предузетништва, одржали пар онлајн састанака на тему израде „Закона о друштвеном предузетништву“, који је са нашим приједлозима и коментарима послан Министарству и Влади РС. Чека се одлука Владе РС и усвајање горе поменутог закона.

Такође у сарадњи са Министарством привреде и предузетништва смо формирали базу података о подстицајима на нивоу РС, гдје смо унијели базу података везано за подстицаје Агенције, појединачно по сваком кориснику, који су били додјељени у току 2019. и 2020. године.

27. октобра смо одржали сајам женског предузетништва испред ЦЗК Бијељина, под називом „Вриједне руке Семберије“ како бисмо у току пандемије покушали да промовишемо новоосновану женску задругу и производе од стране жена предузетница које раде на подручју Града Бијељина.

РАРС и Агенција већ дуги низ година успјешно сарађују са јапанском агенцијом за развој JICA, кроз програм реализације менторинг услуга. Агенција посједује два обучена и стандардизована ментора за овај програм и успјешно обавља менторинг услуге за овоосновану ЗР „МАК“ из Бијељине.

1. **ЗАКЉУЧАК**

Агенција је реализовала своје пословне активности у складу са оснивачким актима и законском регулативом.

Управни одбор као орган управљања Агенције, имао је активну улогу у вршењу општег надзора пословања Агенције и предузимању мјера за ефикасно и рационално вршење послова из дјелокруга Агенције и остварио је све планиране активности. Све Одлуке управног одбора донесене су једногласно а материјали за сједнице припремани су на вријеме. Управни одбор информисан је о свим важним активностима у Агенцији кроз тачку дневног реда „текућа питања“.

Значајне активности које Агенција проводи поред додјеле бесповратних средстава односе се на пружање адекватне и правовремене помоћи привредницима у облику едукација и информисања о актуелним пројектима у виду промоција.

Реализовали смо програмске активности, циљеве и програме у складу са Стратегијом развоја Града Бијељина 2014-2023 уз минимална средства те је у наредном периоду неопходно наставити континуирану подршку овој области кориштењем постојећих капацитета.

Циљ Агенција је да помогне и пружи помоћ, те пружи могућност остваривања права на бесповратна финансијска средстава и на тај начин стимулише предуслов за развој малих и средњих предузећа на подручју Града Бијељина и обезбједи сигуран опоравак предузетнишву погођеним услед андемије COVID 19.

Д И Р Е К Т О Р

Татјана Благојевић

Број: 104 /21

Датум: 16.фебруар 2021. године.

